Până să dea fizica peste cap,
se presupune că tânărul Albert Einstein şi-a demonstrat geniul
inventând o problemă complexă cu această listă de indicii.
Te poţi abţine să rezolvi o enigmă
scrisă de unul dintre cei mai deştepţi oameni din istorie?
Hai să încercâm.
Cel mai rar peşte din lume a fost furat de la acvariul oraşului.
Poliţia i-a luat urma până pe o stradă cu cinci case identice.
Dar nu pot percheziţiona toate casele concomitent,
şi dacă aleg una greşită, hoţul va şti că sunt pe urmele lui.
Tu, cel mai bun detectiv al oraşului, trebuie să rezolvi cazul.
Ajuns la locul faptei, poliţia te pune în temă.
Unu:
fiecare proprietar e de altă naţionalitate,
preferă o băutură distinctă
şi fumează alt tip de ţigări.
Doi:
fiecare casă are pereţii interiori zugrăviţi în altă culoare.
Trei:
fiecare casă are un alt animal, dintre care unul e peştele căutat.
După câteva ore de investigaţii, aduni câteva indicii.
Par multe informaţii,
dar există o cale clară şi logică pentru soluţie.
Rezolvarea ghicitorii e ca un Sudoku,
aşa că e util să-ţi organizezi datele într-un astfel de tabel.
Pune pauză ca să examinezi indiciile şi să rezolvi problema.
Răspunsul în trei,
doi,
unu.
Pentru început, completezi informaţiile despre indiciile 8 şi 9.
Imediat îţi dai seama că dacă norvegianul stă-n capătul străzii,
e o singură casă lângă el,
care este cea cu pereţii albaştri din indiciul 14.
Indiciul 5 spune că proprietarul casei verzi bea cafea.
Nu poate fi casa din centru fiindcă ştii că proprietarul ei bea lapte,
şi nici a doua casă, care ştii că are pereţi albaştri.
Cum indiciul 4 spune
că casa cu pereţii verzi trebuie să fie chiar în stânga celei cu pereţi albi,
nu poate fi prima sau a cincea casă.
Singurul loc posibil pentru casa cu pereţi verzi
cu băutorul de cafea, este a patra poziție,
ceea ce înseamnă că cea cu pereţii albi e a cincea.
Indiciul 1 îţi dă o naţionalitate şi o culoare.
Cum singura coloană fără aceste valori e casa din centru
înseamnă că e casa cu pereţi roşii a englezului.
Singura culoare rămasă e galbenul
pe care o aloci primei case,
unde indiciul 7 zice că stă fumătorul de Dunhill.
Iar indiciul 11 spune că proprietarul calului stă alături,
şi asta poate fi doar în a doua casă.
Următorul pas e să-ţi dai seama ce bea norvegianul din prima casă.
Nu poate fi ceai, pentru că indiciul 3 îţi spune că-l bea danezul.
Indiciul 12 - nu poate fi root beer, deoarece persoana fumează Bluemaster
şi cum deja ai alocat laptele şi cafeaua,
înseamnă că bea apă.
Indiciul 15:
ştii că vecinul norvegianului, care poate fi doar în a doua casă
fumează Blends.
Cum singurul loc fără ţigări şi băutură
e în coloana a cincea,
aceea e casa persoanei din indiciul 12.
Şi cum asta lasă doar a doua casă fără băutură,
acolo înseamnă că locuieşte danezul băutor de ceai.
Acum a patra casă e singura fără naţionalitate şi fără ţigări,
aşa că germanul care fumează Prince, din indiciul 13, stă acolo.
Prin eliminare, tragi concluzia că britanicul fumează Pall Mall
iar suedezul stă în a cincea casă,
în timp ce indiciul 6 şi 2 spun
că acestea două au o pasăre, respectiv un câine.
Indiciul 10 îţi zice că stăpânul pisicii locuieşte lângă danezul ce fumează Blend
şi asta-l pune în prima casă.
Acum cu doar un loc liber în tabel,
ştii că neamţul din casa verde e hoţul.
Daţi buzna în casă, tu şi poliţiştii,
prinzându-l pe făptaş cu peştele-n mână.
În timp ce explicaţia a fost directă,
rezolvarea unor astfel de enigme implică starturi false şi fundături.
Treaba e să lucrezi prin eliminare
şi prin încercări şi erori, să pui piesele la locul lor,
şi pe măsură ce rezolvi enigme mai logice,
cu atât mai bună îţi va fi intuiţia
despre când şi unde ai destule informaţii ca să faci deducţii.
Chiar a scris tânărul Einstein acestă enigmă?
Probabil că nu.
Nu există dovezi că el a făcut-o, şi anumite branduri sunt prea recente.
Dar logica de aici nu e foarte diferită
de cea folosită ca să rezolvi ecuaţii cu variabile multiple,
chiar și pe cele care descriu originea universului.